ചോരാത്ത വീട്ടില് ഇനി വിനുരാജിന്റെ കുടുംബം എരഞ്ഞിപ്പാലം സിപിഐ എമ്മിന്റെ സ്നേഹത്തണലില് ചുള്ളിയോട് ചങ്ങരാമ്ബലത്ത് പരേതനായ വിനുരാജിന്റെ കുടുംബത്തിന് ഇനി ചോരാത്ത വീട്ടില് അന്തിയുറങ്ങാം. എരഞ്ഞിപ്പാലം ലോക്കല് കമ്മിറ്റിയാണ് വിനുരാജിന്റെ രണ്ടുപെണ്കുട്ടികളും മകനുമടങ്ങുന്ന കുടുംബത്തിന് പുതിയ വീട് നിര്മിച്ചുനല്കിയത്. സ്നേഹവീടിന്റെ താക്കോല് മന്ത്രി പി എ മുഹമ്മദ് റിയാസില്നിന്ന് വിനുരാജിന്റെ ഭാര്യ മധുമാലിക ഏറ്റുവാങ്ങി. നോര്ത്ത് ഏരിയാസെക്രട്ടറി ടി വി നിര്മലന് മുഖ്യാതിഥിയായി. ലോക്കല് സെക്രട്ടറി കെ പി സലീം അധ്യക്ഷനായി. വിനുരാജിന് കുടുംബസ്വത്തായി കിട്ടിയ 3.5 സെന്റ് സ്ഥലത്ത് ഷീറ്റിട്ട് മറച്ച ഒറ്റമുറി വീട്ടിലായിരുന്നു കുടുംബം താമസിച്ചിരുന്നത്. സന്നദ്ധപ്രവര്ത്തകരും പാര്ടി പ്രവര്ത്തകരും നാട്ടുകാരുമടങ്ങുന്നവരുടെ സഹകരണത്തോടെയാണ് വീട് നിര്മാണം പൂര്ത്തിയാക്കിയത്. ഏരിയാ കമ്മിറ്റിയംഗം പി ടി അബ്ദുള് ലത്തീഫ്, എം ടി ബാലുപ്രകാശ്, കോര്പറേഷന് വിദ്യാഭ്യാസ സ്റ്റാന്ഡിങ് കമ്മിറ്റി ചെയര്പേഴ്സണ് സി രേഖ, കൗണ്സിലര് എം എന് പ്രവീണ്, പി പി അബ്ദുള് ഗഫൂര് എന്നിവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഡിവൈഎഫ്ഐ മാര്ച്ചിനുനേരെ ലാത്തിച്ചാര്ജും ജലപീരങ്കിയും വഴി മാറുമോ കോണ്ഗ്രസ് വാര്ഡ് പ്രസിഡന്റ് സിപിഐ എമ്മിനൊപ്പം ജില്ലാ സമ്മേളനത്തിന് സംഘാടക സമിതിയായി